1464.

Godina **1464** (**[[rimski brojevi|MCDLXIV]]**) bila je prijestupna godina koja počinje u nedjelju (1. 1. po julijanskom kalendaru).

## Događaji
* 9. 1. - U Brižu se prvi put sastao nizozemski parlament *Staten-Generaal*.
* 28. 2. - Chenghua ("Postignuta Promena") novi je mingovski car Kine.
* 29. 3. - Ugarsko-hrvatski kralj Matija Korvin krunisan u Stolnom Biogradu.
* 5. 4. - Kralj Matija izdao povelju Martinu Frankopanu (kralj dobio Krupu na Uni, a posle Frankopanove smrti bi dobio i Kostajnicu, Steničnjak i Lipovac).
* 15. 5. - Rat dveju ruža: bitka kod Hexhama je težak poraz za kuću Lancaster, slomljen otpor jorkističkom kralju Edwardu IV. 
* 18. 5. - Tursko-mletački rat (1463-1479): Mahmud-pašina turska flota deblokirala Mitilenu koju je šest nedelja opsedao Orsato Giustinian.
* 18. 6. - Oboleli papa Pio II. krenuo u Anconu da lično predvodi krstaški pohod (zamišljeni napad flote na Carigrad). 
* jun - Turske izvidničke čete u Bosni, pustoše oslobođene krajeve oko Jajca, zaleću se do Splita, zarobljen sin Stjepana II. Frankopana.
* 12. 7. - Turska vojska (Mahmud-paša u prethodnici) stiže pod Jajce (jedan deo bio u Hercegovini).
* 1. 8. - Umro firentinski vladar Cosimo de' Medici, nasleđuje ga sin Piero. 
* 9. 8. - Karl Knutsson se vratio na švedski presto nakon što je u junu zbačen Kristijan I., kralj Danske i Norveške. 
* 12. 8. - Mletačka flota stigla u Ankonu, gde su se mnogi krstaši već razišli; papa umire dva dana kasnije - ništa od pohoda. 
* avgust - Mletački komandant Sigismondo Pandolfo Malatesta opseda tursku Mistru (odustaje u oktobru). 
* 21. 8. - Go-Tsuchimikado je novi japanski car nakon očeve abdikacije (1464-1500). 
* 15. 8. (22. 8.?) - Nakon vesti o mađarskom prelazu preko Save, sultan Mehmed II naređuje juriš na zidine Jajca - povlači se krajem meseca nakon neuspeha. 
* 30. 8. - Pavao II. (Mlečanin Pietro Barbo) novi je papa umjesto umrlog Pija II. (1464-71).
* oktobar - Mađari (kralj Matija i Imbro Zapolja) idu uz Drinu do Zvornika kojeg brani Skender Mihailović; u zaletu opljačkana Srebrenica.
* novembar, sredinom - Nakon poslednjeg neuspelog juriša u kome je ranjen i Zapolja, Mađari se užurbano povlače od Zvornika (poslednja mađarska ofanziva za više godina).

### Tokom/tijekom godine
* Isa-beg Isaković postaje drugi sandžak-beg Bosanskog sandžaka (posle Mehmeda Minetoglua). 
* Obnovljen sukob hercega Stjepana i sina Vladislava. 
* Braća Jakšići, Stevan i Dmitar, prešli u Ugarsku i dobili nadlačko i mezeheđeško vlastelinstvo (njihovi sinovi Marko i Petar će se gložiti oko podele odakle će nastati pesma "Dioba Jakšića"). 
* Priprata manastira Nova Pavlica, ktitor Mihailo Anđelović, brat Mahmud-paše.
* Mlečani dovode nekoliko obitelji "Morlaka" u Savudriju. 
* Kralj Ferdinand I Napuljski osnovao Hermelinski red ("Radije ću umreti nego se isprljati"). 
* *De mortalium felicitate dialogus* (Dijalog o sreći smrtnika) Nikole Modruškog. 
* Regiomontanus završio delo o trigonometriji *De Triangulis omnimodus*, Evropi predstavljena sinusna teorema.

## Rođenja

* 23. 4. - Robert Fayrfax, engleski kompozitor († 1521)
* 19. 11. - Go-Kashiwabara, japanski car († 1526)
* Philippe Villiers de L'Isle-Adam, Veliki majstor Hospitalera († 1534)
* Dajan-han, mongolski kan

## Smrti

* 23. 2. - Zhengtong/Tianshun, kineski car (* 1427)
* 8. 3. - Katarina Podjebradska (nakon porođaja, umrlo i dete), ugarsko-hrvatska kraljica (* 1449)
* 18. 6. - Rogier van der Weyden, flamanski slikar (* ca. 1400)
* 1. 8. - Cosimo de' Medici, firentinski vladar (* 1389)
* 11. 8. - Nikola Kuzanski, nemački polimata (* 1401)
* 14. 8. - Papa Pio II. (* 1405)
* Desiderio da Settignano, italijanski skulptor (* 1428-30)
* Bernardo Rossellino, italijanski skulptor (* 1409)
* Maso Finiguerra, italijanski zlatar i graver (* 1426)

## Reference

* Vjekoslav Klaić, Svezak drugi: dio treći.... Treća knjiga: Doba kralja Matijaša Korvina i Jagelovića (1458-1526) (archive.org)
* Vladimir Ćorović, Historija Bosne
* Grupa autora, Istorija Crne Gore